John Bulaitis

**John Bulaitis**, også **Jonas Vytautas Bulaitis**, (1933–2010) var en katolsk titulærerkebiskop og pavelig diplomat.

## Liv og virke
### Bakgrunn
Bulaitis var av litauisk opprinnelse. Han studerte fra 1944 til 1952 ved St. Ignatius College, en jesuitthøyskole i Stanford Hill i London, og fra 1952 til 1958 filosofi og teologi ved Det pavelige gregorianske universitet i Roma.

### Prest
Han ble ordinert til prest den 2. februar 1958 for bispedømmet Kaišiadorys i det sovjetiskannekterte Litauen. Dit dro han ikke - fra 1959 til 1962 fullførte han doktorgradsstudier ved Det pavelige Lateranuniversitet i Roma og gikk deretter inn i Den hellige stols diplomatiske tjeneste. Etter videre studier ved Det pavelige diplomatakademi fikk han sitt første utenlandsoppdrag i 1963/64 ved det apostoliske nuntiatur i Sør-Korea. Posteringer til Chile og Panama fulgte. 

Fra 1972 til 1987 arbeidet Bulaitis nesten kontinuerlig i Afrika og tok seg av afrikanske anliggender i Roma.

### Titulærerkebiskop, apostolisk delegat til Tsjad og pronuntius til Den sentralafrikanske republikk og Republikken Kongo
Den 21. november 1981 utnevnte pave Johannes Paul II ham til titulærerkebiskop av Narona og utnevnte ham til apostolisk delegat til Tsjad og apostolisk pronuntius til Den sentralafrikanske republikk og Republikken Kongo. Han ble ordinert til biskop av pave Johannes Paul II selv den 6. januar 1982 i Peterskirken; medkonsekratorer var kurireerkebiskopene Eduardo Martínez Somalo og Lucas Moreira Neves.

### Nuntius til Iran
Som pro-nuntius, utnevnt 11. juli 1987, ledet Bulaitis den pavelige misjon i Iran (1987-1991).

### Nuntius til Sør-Korea, og til Mongolia
Den 30. november 1991 ble han utnevnt til nuntius til Sør-Korea (1991-1997), og den 8. september 1992 i tillegg til Mongolia (1992-1997).

### Nuntius til Albania
Den 25. mars 1997 ble han apostolisk nuntius til Albania.

Bulaitis bodde i Roma fra 2008. Den 26. juli 2008 innvilget pave Benedikt XVI hans anmodning til aldersbetinget avskjed.  Som pensjonist påtok han seg rollen som postulator for saligkåringprosessen for av msgr Teofilius Matulionis, en litauisk geistlig som var blitt bispeviet i det skjulte og tilbrakte de fleste av sine år som biskop i fengsel. Hans død skyldtes sannsynligvis forgiftning foretatt av sovjetiske tjenestemenn.

Den 26. desember 2010 døde erkebiskop Bulaitis, og ble gravlagt den 27. desember på Campo Verano-kirkegården. Requiemmessen i *[[Santo Stefano degli Abissini]]* ble ledet av kardinalstatssekretær Tarcisio Bertone sammen med kardinal Giovanni Battista Re og kardinal Giovanni Coppa.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *John Bulaitis* (1933-2010) *1982

## Referanser